Diari Oficial de la Generalitat Valenciana


Sumari del DOGV 3168, del 23-01-1998 (1998/374)

Informació pública del Programa d'Actuació Integrada de la Unitat d'Execució Número 17 del Pla Especial de Reforma Interior del Barri de Velluters de València.
---------------------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/374


Organisme emissor
:   Edificaciones Ferrando, SA

Tipus de document
:   Anunci

Informació pública del Programa d'Actuació Integrada de la Unitat d'Execució Número 17 del Pla Especial de Reforma Interior del Barri de Velluters de València. [1998/A374]
  
A l'efecte del que disposa la Llei 6/1994, de 15 de novembre, Reguladora de l'Activitat Urbanística, i perquè se'n prenga coneixement, es fa saber que:
  
1. L'entitat mercantil Edificaciones Ferrando, SA, ha formulat una alternativa tècnica de programa d'actuació integrada, de gestió indirecta, en sòl urbà, corresponent a la unitat d'execució número 17 del Pla Especial de Reforma Interior del Barri de Velluters de València, que inclou: una memòria explicativa, modificació puntual del pla especial de reforma interior, projecte d'urbanització, sol·licitud de cèdula d'urbanització, i també una còpia de l'escriptura de constitució i estatuts de l'agrupació d'interés urbanístic i certificats d'acords d'aquesta, així com la resta de documentació d'identificació de la societat.
  
2. Es fa constar que se sol·licita a l'administració l'aplicació del règim d'adjudicació preferent, d'acord amb el que disposa l'article 50.2.b de la Llei 6/1994, de 15 de novembre, Reguladora de l'Activitat Urbanística, i també la tramitació pel procediment simplificat que disposa l'article 48 d'aquesta.
  
3. El programa d'actuació integrada es troba a la Notaria del Senyor José Alicarte Domingo, situada a València, carrer de Colom, 11, 2ª, i depositat a l'Ajuntament de València, avinguda d'Aragó, 35, en data 19 de desembre de 1997 i amb número de registre d'entrada 032851.
  
4. Dins del termini de 20 dies comptadors a partir de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en aquesta Notaria per a obtenir una còpia de l'acta i dels projectes i de tota altra documentació de què consta l'alternativa o sol·licitar que se li la mostre, o bé consultar la documentació a l'Ajuntament de València.
  
5. Igualment, i en els termes i condicions disposats en la Llei Reguladora de l'Activitat Urbanística, durant aquest termini de 20 dies, podran presentar-se davant l'Ajuntament de València totes aquelles al·legacions que s'estimen oportunes per a la incorporació a les actuacions, així com formular alternatives tècniques que pretenguen competir amb l'exposada al públic.
  
6. En els termes establits en la Llei Reguladora de l'Activitat Urbanística, podran presentar-se davant l'Ajuntament de València proposicions juridicoeconòmiques per a executar qualsevol de les alternatives que s'hagen formulat durant el termini dels cinc dies següents als 20 dies anteriorment esmentats, amb la documentació establida en els apartats c i d de l'article 32 de la Llei Reguladora de l'Activitat Urbanística.
  
7. L'acte d'obertura de pliques s'efectuarà a l'Ajuntament de València, el dia següent hàbil a la conclusió del termini per a presentar-les, tal com determina l'article 46.5 de la Llei Reguladora de l'Activitat Urbanística, sempre que s'haja acreditat davant l'Ajuntament el que disposa l'article 48.1.c de la Llei Reguladora de l'Activitat Urbanística.
  
València, 22 de desembre de 1997.- El conseller delegat: Federico Ferrando Giner.
  
Penades, SL